136 Jurnalul Oficial al Uniunii Europene 03/vol. 13 31993R2273 18.8.1993 JURNALUL OFICIAL AL COMUNITĂȚILOR EUROPENE L 207/1 REGULAMENTUL (CEE) NR. 2273/93 AL COMISIEI din 28 iulie 1993 de stabilire a centrelor de intervenție pentru cereale COMISIA COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Regulamentul (CEE) nr. 1766/92 al Consiliului din 30 iunie 1992, privind organizarea comună a piețelor în sectorul cerealelor (!), în special articolul 5, întrucât, pentru a asigura funcţionarea corespunzătoare a sistemu- lui de intervenție, la selecția centrelor de intervenție ar trebui să se ia în considerare amplasarea geografică și facilitățile de depozitare care permit concentrarea și evacuarea unor cantități substanțiale de cereale; întrucât măsurile prevăzute în prezentul regulament sunt în conformitate cu avizul Comitetului de gestionare a cerealelor, ADOPTĂ PREZENTUL REGULAMENT: Articolul 1 Centrele de intervenție care urmează să fie stabilite în conformitate cu articolul 5 din Regulamentul (CEE) nr. 1766/92 trebuie să îndeplinească una din următoarele condiții: (a) amplasarea în regiuni în care se înregistrează o producţie sem- nificativă de cereale care depășește considerabil cererea locală, atât cea curentă cât și ocazională, ținând seama de structurile agricole și de piața din regiunea în cauză; (b) existența unor facilități substanțiale de depozitare; (c) piață de o importanță specială pentru mărfuri în interiorul și în exteriorul Comunității. Articolul 2 (1) Dintre centrele situate în regiunile de tipul celor menționate la articolul 1 litera (a) sunt luate în considerare numai centrele care dispun de: (a) facilități de depozitare cu echipament tehnic care permite pre- luarea, manipularea și descărcarea unei cantități suficient de mari de cereale; (b) legături de transport favorabile preluării și, cu precădere, evacuării cerealelor. (2) Dintre centrele care îndeplinesc condițiile menționate la articolul 1 litera (b) sau (c) sunt luate în considerare numai cen- trele care dispun de facilități de depozitare, echipament tehnic și beneficiază de o amplasare geografică avantajoasă, care permit concentrarea și, cu precădere, evacuarea unor cantități substanţi— ale omogene de cereale. Articolul 3 Regulamentul (CEE) nr. 2006/80 (2) al Comisiei se abrogă. Articolul 4 Prezentul regulament intră în vigoare la data publicării în Jurnalul Oficial al Comunităților Europene. Se aplică de la 1 iulie 1993. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 28 iulie 1993. () JOL181,17.1992,p.21. Pentru Comisie Ren€& STEICHEN Membru al Comisiei () JOL197, 30.7.1980, p. 1.